Gunung Tongkoko

Gunung Tongkoko, juga dikenali sebagai Gunung Tangkoko, ialah sebuah gunung berapi yang terletak di bahagian paling timur laut Pulau Sulawesi. Kemuncaknya yang panjang dan berorientasi barat laut-tenggara mempunyai sebuah kawah yang besar dan dalam. Pada tahun 1801, kawah itu mengandungi sebuah kerucut yang dikelilingi oleh air tasik. 

Gunung Tongkoko meletup pada abad ke-17 dan sekali lagi pada tahun 1801. Kubah lava yang dibentukkan di lereng timur gunung ini pada tahun 1801, bersama-sama dengan lohong yang bersebelahan telah mengakibatkan kesemua letupan yang kemudian.

Gunung Dua Saudara, sebuah strato-gunung berapi yang tinggi sedikit, terletak hanya tiga kilometer di barat daya Gunung Tongkoko. Bersama-sama, kedua-dua gunung berapi ini merupakan ciri yang paling ketara bagi Taman Negara Gunung Dua Saudara, sebuah rizab hidupan liar.

Pautan luar
 Progam Volkanisme Sejagat, Muzium Nasional Sejarah Semula Jadi Smithson

Tongkoko